CELEX: 32010D0165
Language: lt
Date: 1268870400000
Title: 2010/165/: 2010 m. kovo 18 d. Komisijos sprendimas dėl nuorodos į standartą EN ISO 4869–4: 2000 Akustika. Klausos apsaugai. 4 dalis. Nuo garso priklausomų garsą atkuriančių ausinių efektyviųjų garso slėgio lygių matavimas (ISSO/TR 4869–4: 1998) pagal Tarybos direktyvą 89/686/EEB (pranešta dokumentu Nr. C(2010) 1599) Tekstas svarbus EEE

19.3.2010   
            
            
               LT
            
            
               Europos Sąjungos oficialusis leidinys
            
            
               L 69/20
            
         KOMISIJOS SPRENDIMAS
   2010 m. kovo 18 d.
   dėl nuorodos į standartą EN ISO 4869–4: 2000 „Akustika. Klausos apsaugai. 4 dalis. Nuo garso priklausomų garsą atkuriančių ausinių efektyviųjų garso slėgio lygių matavimas (ISSO/TR 4869–4: 1998)“ pagal Tarybos direktyvą 89/686/EEB
   (pranešta dokumentu Nr. C(2010) 1599)
   (Tekstas svarbus EEE)
   (2010/165/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 21 d. Tarybos direktyvą 89/686/EEB dėl valstybių narių įstatymų, susijusių su asmeninėmis apsaugos priemonėmis, suderinimo (1), ypač į jos 6 straipsnio 1 dalį,
   atsižvelgdama į nuolatinio komiteto, įsteigto pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), 5 straipsnį, nuomonę,
   kadangi:
   
               (1)
            
            
               Europos standartą EN ISO 4869–4: 2000 „Akustika. Klausos apsaugai. 4 dalis. Nuo garso priklausomų garsą atkuriančių ausinių efektyviųjų garso slėgio lygių matavimas (ISSO/TR 4869–4: 1998)“ Europos standartizacijos komitetas (CEN) priėmė 2000 m. balandžio mėn. Nuoroda į standartą pirmą kartą paskelbta Europos Sąjungos oficialiajame leidinyje2005 m. spalio 6 d. (3).
            
         
               (2)
            
            
               Vokietija pareiškė formalų prieštaravimą dėl standarto EN ISO 4869–4: 2000.
            
         
               (3)
            
            
               Vokietijos formalus prieštaravimas buvo grindžiamas tuo, kad standartas EN ISO 4869–4:2000 neatitinka Direktyvos 89/686/EEB II priede nustatytų reikalavimų, kadangi taikant nuo garso priklausomų garsą silpninančių ausų kamštelių bandymo metodą, nurodytą minėtame standarte, linkstama bandomų klausos apsaugos priemonių veiksmingumą pervertinti, o bandymo rezultatai nėra reprezentatyvūs poveikio naudotojui požiūriu ir negali būti pakartoti.
            
         
               (4)
            
            
               Išnagrinėjusi Europos standartą EN ISO 4869–4: 2000 Komisija nustatė, kad jis neatitinka Direktyvos 89/686/EEB II priedo 1.1.2.1 ir 3.5 skirsniuose nurodytų esminių sveikatos ir saugos reikalavimų.
            
         
               (5)
            
            
               Nuoroda į standartą EN ISO 4869–4: 2000 Europos Sąjungos oficialiajame leidinyje pateiktame darniųjų standartų sąraše turėtų būti panaikinta, o atitiktis atitinkamiems nacionaliniams standartams, kuriais perkeltas darnusis standartas EN ISO 4869–4: 2000 nebeturėtų būti laikoma atitikties Direktyvos 89/686/EEB esminiams sveikatos ir saugos reikalavimams prielaida,
            
         PRIĖMĖ ŠĮ SPRENDIMĄ:
   1 straipsnis
   Nuoroda į standartą EN ISO 4869–4: 2000 „Akustika. Klausos apsaugai. 4 dalis. Nuo garso priklausomų garsą atkuriančių ausinių efektyviųjų garso slėgio lygių matavimas (ISSO/TR 4869–4: 1998)“ išbraukiama iš darniųjų standartų sąrašo, paskelbto Europos Sąjungos oficialiajame leidinyje.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. kovo 18 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 399, 1989 12 30, p. 18.
   
      (2)  OL L 204, 1998 7 21, p. 37.
   
      (3)  OL C 247, 2005 10 6, p. 2.